ਤਰਬੂਜ ਦੁੱਧ

ਤਰਬੂਜ ਦੁੱਧ ਤਰਬੂਜ ਅਤੇ ਦੁੱਧ ਨੂੰ ਮਿਲਾ ਕੇ ਤਿਆਰ ਕੀਤਾ ਜਾਣ ਵਾਲਾ ਇੱਕ ਠੰਢਾ, ਹਲਕਾ ਅਤੇ ਤਾਜ਼ਗੀਦਾਰ ਪੇਅ ਹੈ। ਇਹ ਤਾਈਵਾਨ, ਜਪਾਨ, ਦੱਖਣੀ ਕੋਰੀਆ, ਦੱਖਣ-ਪੂਰਬੀ ਏਸ਼ੀਆ ਅਤੇ ਭਾਰਤ ਦੇ ਕੁਝ ਹਿਸਿਆਂ ਵਿੱਚ ਪ੍ਰਸਿੱਧ ਹੈ। ਗਰਮੀ ਦੇ ਮੌਸਮ ਵਿੱਚ ਇਹ ਸੁਆਦਲਾ ਹੋਣ ਦੇ ਨਾਲ-ਨਾਲ ਸਰੀਰ ਵਿੱਚ ਪਾਣੀ ਦੀ ਕਮੀ ਪੂਰੀ ਕਰਨ ਵਿੱਚ ਸਹਾਈ ਹੋਣ ਕਾਰਨ ਕਾਫ਼ੀ ਪਸੰਦ ਕੀਤਾ ਜਾਂਦਾ ਹੈ। 

 ਇਤਿਹਾਸ 
ਤਰਬੂਜ਼ ਦੁੱਧ ਦੀ ਸ਼ੁਰੂਆਤ ਦਾ ਸਪੱਸ਼ਟ ਲਿਖਤੀ ਸਬੂਤ ਨਹੀਂ ਮਿਲਦਾ, ਪਰ ਮੰਨਿਆ ਜਾਂਦਾ ਹੈ ਕਿ ਇਹ 20ਵੀਂ ਸਦੀ ਦੇ ਅੰਤ ਵਿੱਚ ਤਾਈਵਾਨ ਤੋਂ ਪ੍ਰਸਿੱਧ ਹੋਇਆ। ਤਾਈਵਾਨ ਦੇ “ਫਲ-ਦੁੱਧ ਪੇਅ" ਜਿਵੇਂ ਕਿ ਕੇਲਾ ਦੁੱਧ ਅਤੇ ਪਪੀਤਾ ਦੁੱਧ ਦੀ ਪਰੰਪਰਾ ਦੇ ਤਹਿਤ ਤਰਬੂਜ਼ ਦੁੱਧ ਵੀ ਪ੍ਰਸਿੱਧ ਬਣਿਆ। ਬਾਅਦ ਵਿੱਚ ਇਹ ਦੱਖਣੀ ਏਸ਼ੀਆ ਅਤੇ ਹੋਰ ਦੇਸ਼ਾਂ ਵਿੱਚ ਵੀ ਫੈਲ ਗਿਆ।  ਇੰਟਰਨੈਟ ਅਤੇ ਕੈਫੇ ਸੱਭਿਆਚਾਰ ਨੇ ਇਸ ਪੇਅ ਨੂੰ ਹੋਰ ਦੇਸ਼ਾਂ ਵਿੱਚ ਵੀ ਪ੍ਰਸਿੱਧ ਕੀਤਾ।

 ਵੱਖ-ਵੱਖ ਦੇਸ਼ਾਂ ਵਿੱਚ ਬਣਾਉਣ ਦਾ ਤਰੀਕਾ 

 1. ਤਾਈਵਾਨ 
ਤਾਈਵਾਨੀ ਤਰੀਕਾ ਸਭ ਤੋਂ ਸਾਦਾ ਅਤੇ ਸਭ ਤੋਂ ਜ਼ਿਆਦਾ ਪ੍ਰਸਿੱਧ ਹੈ।

 ਤਾਜ਼ਾ ਤਰਬੂਜ
 ਪੂਰਾ ਮਲਾਈ ਵਾਲਾ ਦੁੱਧ
 ਕੋਈ ਸ਼ੱਕਰ ਨਹੀਂ ਜਾਂ ਬਹੁਤ ਘੱਟ
 ਬਰਫ ਨਹੀਂ

ਇਸਨੂੰ 10–15 ਸੈਕੰਡ ਲਈ ਹਲਕਾ Blend ਕਰਦੇ ਹਨ, ਜਿਸ ਨਾਲ ਕ੍ਰੀਮੀ ਅਤੇ ਕੁਦਰਤੀ ਸੁਆਦ ਮਿਲਦਾ ਹੈ। 

 2. ਜਪਾਨ 
ਜਪਾਨ ਵਿੱਚ ਇਹ ਹੋਰ “ਫਲ ਦੁੱਧ” ਪੇਅ ਵਾਂਗ ਪੈਕਾਂ ਵਿੱਚ ਵੀ ਮਿਲਦਾ ਹੈ।

 ਲੋ-ਫੈਟ ਦੁੱਧ
 ਤਰਬੂਜ
 ਮੱਧਮ ਮਾਤਰਾ ਵਿੱਚ ਸ਼ੱਕਰ
 ਕੁਝ ਥਾਵਾਂ ਤੇ ਮਿੰਟ

ਜਪਾਨੀ ਵਰਜ਼ਨ ਦਾ ਸੁਆਦ ਹਲਕਾ ਅਤੇ ਘੱਟ ਮਿੱਠਾ ਹੁੰਦਾ ਹੈ।

 3. ਦੱਖਣੀ ਕੋਰੀਆ 
ਕੋਰੀਆ ਵਿੱਚ ਇਸਨੂੰ ਕਈ ਕੈਫੇ Smoothie ਵਾਂਗ ਤਿਆਰ ਕਰਦੇ ਹਨ।

 ਤਰਬੂਜ
 ਦੁੱਧ
 ਕਈ ਵਾਰ ਕ੍ਰੀਮ ਜਾਂ ਕੰਡੈਂਸਡ ਮਿਲਕ
 ਬਰਫ
 ਮੋਟਾ ਅਤੇ ਝੱਗਦਾਰ ਟੈਕਸਚਰ

 4. ਦੱਖਣ-ਪੂਰਬੀ ਏਸ਼ੀਆ (ਮਲੇਸ਼ੀਆ, ਸਿੰਗਾਪੁਰ, ਵੀਅਤਨਾਮ) 
ਇੱਥੇ ਇਸਨੂੰ “ਫ੍ਰੈਸ਼ ਫਰੂਟ ਮਿਲਕ” ਕਿਹਾ ਜਾਂਦਾ ਹੈ।

 ਤਰਬੂਜ਼
 ਗਾੜ੍ਹਾ ਦੁੱਧ (ਇਵਾਪੋਰੇਟਡ ਮਿਲਕ)
 ਸ਼ੱਕਰ
 ਕਈ ਥਾਵਾਂ ਉੱਤੇ ਮਰੂਏ (ਨਿਆਜ਼ ਬੋ) ਦੇ ਬੀਜ ਵੀ ਮਿਲਾਏ ਜਾਂਦੇ ਹਨ

 5. ਭਾਰਤ / ਪੰਜਾਬ 
ਭਾਰਤ ਵਿੱਚ ਇਹ ਗਰਮੀਆਂ ਦੇ ਮੌਸਮ ਵਿੱਚ ਜੂਸ ਦੁਕਾਨਾਂ ’ਤੇ ਮਿਲਦਾ ਹੈ।

 ਤਰਬੂਜ
 ਟੋਨਡ ਜਾਂ ਫੁੱਲ ਕ੍ਰੀਮ ਦੁੱਧ
 ਸ਼ੱਕਰ
 ਬਰਫ
 ਕਈ ਵਾਰ ਰੂਹ ਅਫ਼ਜ਼ਾ ਜਾਂ ਹੋਰ ਫਲੇਵਰ (ਗੈਰ-ਰਵਾਇਤੀ)

ਇਹ ਵਰਜ਼ਨ ਤਾਈਵਾਨੀ ਨਾਲੋਂ ਜ਼ਿਆਦਾ ਮਿੱਠਾ ਹੁੰਦਾ ਹੈ।

 ਸਿਹਤ ਲਾਭ 

 ਹਾਈਡ੍ਰੇਸ਼ਨ ਵਿੱਚ ਮਦਦ
 ਐਂਟੀਆਕਸੀਡੈਂਟ ਲਾਇਕੋਪਿਨ ਪ੍ਰਾਪਤੀ
 ਦੁੱਧ ਕਾਰਨ ਕੈਲਸ਼ੀਅਮ ਅਤੇ ਪ੍ਰੋਟੀਨ
 ਗਰਮੀ ਵਿੱਚ ਤਾਜ਼ਗੀ ਲਈ ਲਾਭਕਾਰੀ

 ਸੱਭਿਆਚਾਰਕ ਮਹੱਤਤਾ 
ਤਾਈਵਾਨ ਵਿੱਚ ਇਹ ਗਰਮੀ ਦੇ ਦਿਨਾਂ ਦਾ ਇੱਕ ਪਸੰਦੀਦਾ ਸਟਰੀਟ ਡ੍ਰਿੰਕ ਹੈ। ਦੱਖਣੀ ਏਸ਼ੀਆ ਇਸਦੀ ਲੋਕਪ੍ਰਿਯਤਾ ਬਹੁਤ ਵੱਧ ਰਹੀ ਹੈ। ਕਈ ਕੈਫੇ ਇਸਨੂੰ ਵਿਸ਼ੇਸ਼ ਗਰਮੀਆਂ ਵਾਲੇ ਮੀਨੂ ਵਿੱਚ ਸ਼ਾਮਲ ਕਰਦੇ ਹਨ।

 ਕੇਲੇ ਦੇ ਸੁਆਦ ਵਾਲਾ ਦੁੱਧ
 ਪਪੀਤੇ ਦਾ ਦੁੱਧ

 ਹਵਾਲੇ